Държавен вестник, бр. 87, 2015 г., стр. 21

БРОЙ  87	
Д Ъ Р Ж А В Е Н  В Е С Т Н И К 	
СТР.  21  
да бъде подадено и по електронна поща или 
онлайн чрез интернет страницата на Коми­
сията за защита на потребителите. 
(2) Заявлението съдържа:
1. имената, адрес за кореспонденция, елек­
тронна поща и/или телефон за обратна връзка;
2. име/наименование и адрес на търговеца, 
срещу когото се подава заявлението;
3. изложение на фактите и обстоятелствата 
по спора;
4. формулиране на искането;
5. опис на документите, приложени към 
заявлението;
6. подпис на заявителя или на упълномо­
щеното лице, когато заявлението се подава 
на хартиен носител; в случай че заявлението 
се подава по електронен път, не се изисква 
то да бъде подписано с електронен подпис.
(3) Заявителят представя и писмените 
доказателства, с които разполага: копие от 
подадената жалба до търговеца, включително 
и решението по нея, в случаите, когато тър­
говецът се е произнесъл по нея.
(4) Когато заявлението е подадено от 
пълномощник, към него се представя но­
тариално заверено пълномощно, с което е 
упълномощен да участва в помирителното 
производство и да сключва споразумение от 
името на потребителя.
(5) Заявителят прилага и декларация, че:
1. спорът е бил отнесен за разглеждане до 
търговеца и той не се е произнесъл в срока по 
чл. 14, ал. 1 или по ал. 3; тази декларация не 
се прилага, когато има решение на търговеца 
по жалбата;
2. към момента на подаване на заявлени­
ето не е отнесъл същия спор за разрешаване 
пред съд, арбитражен съд или друг орган за 
извънсъдебно решаване на спорове и не е се­
зирал органите на досъдебното производство;
3. не е сключил спогодба с ответната страна.
(6) Обменът на документи и информация 
между общите/секторните помирителни коми­
сии и страните по спора може да се извършва 
както онлайн, така и на място в деловодството 
на Комисията за защита на потребителите или 
в териториалните є поделения, по пощенски 
път, по факс или друг подходящ начин. 
(7) При трансгранични спорове потреби­
телят подава електронен формуляр за жалби 
чрез платформата за ОРС, достъпна на ин­
тернет страницата на Комисията за защита 
на потребителите.
Чл. 19. (1) Когато заявлението не отго­
варя на изискванията по чл. 18, ал. 2 или 
не са приложени документите по чл. 18, 
ал. 3 – 5, председателят на съответната обща 
или секторна помирителна комисия в срок 
10 работни дни от подаване на заявлението 
уведомява заявителя чрез писмо с обратна 
разписка, съобщение на електронната поща, 
телефон, факс или по друг подходящ начин, 
удостоверяващ начина на получаването му, 
че в срок 7 работни дни от получаването му 
следва да отстрани нередовностите. 
(2) Когато заявлението не съдържа доста­
тъчно данни за индивидуализиране на заяви­
теля съгласно чл. 18, ал. 2, т. 1, указанията за 
отстраняване на нередовностите се излагат на 
специално табло в сградите, където заседават 
общите или секторните помирителни комисии, 
и на интернет страницата на Комисията за 
защита на потребителите, като се дава срок 
от 7 работни дни за отстраняването им. 
(3) Ако заявителят не отстрани нере­
довностите в срока по ал. 1 или 2 или не 
поиска удължаването му поради уважител­
ни причини, председателят на съответната 
обща или секторна помирителната комисия 
с разпореждане не образува помирително 
производство. 
Чл. 20. (1) Когато заявлението отговаря 
на изискванията по чл. 18, председателят на 
съответната обща или секторна помирител­
на комисия, компетентна да разгледа спора, 
образува с разпореждане помирително про­
изводство.
(2) В срок 3 работни дни от образуване на 
помирителното производство председателят 
сформира общата или секторната помирителна 
комисия и уведомява избраните от него лица 
за участието им. Същото може да бъде на­
правено по електронна поща, телефон, факс, 
чрез писмо с обратна разписка или по друг 
подходящ начин, удостоверяващ начина на 
получаването му от адресата.
(3) Не по-късно от 10 работни дни от 
получаване на заявлението, съответно от 
изтичането на срока по чл. 19, ал. 1 или 2, 
съответната обща или секторна помирителна 
комисия на свое закрито заседание се произ­
нася по допустимостта на искането, пълнотата 
и яснотата на заявлението и взема решение 
за движение на заявлението.
Чл. 21. Общата или секторната помирител­
на комисия оставя заявлението без движение, 
ако изложеното в заявлението е непълно, 
неясно или липсва съществена информация, 
за което се уведомява заявителят, дава му 
указания и срок 10 работни дни за отстраня­
ване на непълнотите.
Чл. 22. (1) Общата или секторната поми­
рителна комисия издава разпореждане за 
прекратяване на помирителното производство 
и уведомява заявителя за това, когато:
1. спорът не е от компетентността на ко­
мисията;
2. са изтекли 3 години от възникване на 
спора;
3. заявлението или електронната жалба 
не са подадени от лице в качеството му на 
потребител по смисъла на Закона за защита 
на потребителите или от негов пълномощник;